b'\n_START_ARTICLE_\nEbroin\n_START_PARAGRAPH_\nEbroin je bil od leta 658 do 673 in 675 do svoje smrti dvorni majordom Nevstrije, * ni znano, \xe2\x80\xa0 681._NEWLINE_Zgodovinski viri ga opisujejo kot samopa\xc5\xa1ne\xc5\xbea in nasilnika, ki je svojo oblast posku\xc5\xa1al vsiliti tudi drugima frankovskima kraljestvoma \xe2\x80\x93 Burgundiji in Avstraziji._NEWLINE_Ebroin je bil frankovski plemi\xc4\x8d, katerega je po smrti predhodnika Erhinoalda leta 658 na polo\xc5\xbeaj majordoma izvolilo frankovsko plemstvo. Leta 673 je posku\xc5\xa1al podjarmiti Burgundijo, kar je spro\xc5\xbeilo upor burgundskega plemstva pod vodstvom \xc5\xa1kofa Leodegarja. Ebroin je bil pora\xc5\xbeen, prisilno posve\xc4\x8den in zaprt v opatiji Luxeil. Isto leto je bil pora\xc5\xbeen in v Luxeil zaprt tudi vodja upora Leodegar._NEWLINE_Po smrti kralja Hilderika II. je v kraljestvu nastala zmeda, ki je obema ujetnikoma omogo\xc4\x8dila beg iz samostana. Oba sta zatem zbrala svoje prista\xc5\xa1e in prevzela oblast vsak v svojem kraljestvu. Ebroin je v Autunu napadel Leodegarja, ga ujel in ukazal oslepiti. La\xc5\xbeno ga je obto\xc5\xbeil za Hilderikov umor in ga dal 12. oktobra 687 usmrtiti._NEWLINE_Ebroina so kmalu potem, ko je porazil Avstrazijce, leta 681 ubili v atentatu.'